Па-святочнаму ўрачыста і цёпла павіншавалі і Барыса Дзмітрыевіча Сямашку. Ён таксама ветэран Вялікай Айчыннай вайны, і ў Падзячным пісьме райвыканкама імянінніку адрасаваліся найлепшыя пажаданні з 85-годдзем, выказвалася падзяка за стойкасць, адвагу і гераізм, праяўленыя ў гады вайны, старанную працу і служэнне Айчыне ў мірны час. “Ганарымся вашым пакаленнем — пакаленнем герояў і пераможцаў. Ваш подзвіг застанецца ў вяках і будзе служыць прыкладам патрыятызму, вернасці”, — гаворыцца ў пісьме.